open-index/open-wikipedia-markdown huggingface dataset:
Noimiunsteris

**Noimiunsteris** () – miesto tipo savivaldybė vidurio Šlėzvigo-Holšteino žemėje, Vokietijoje. Svarbus geležinkelio mazgas. 79 197 gyventojai (2015 m. duomenys). Ketvirta pagal dydį savivaldybė (po Kylio, Liubeko ir Flensburgo) Šlėzvigo-Holšteino žemėje.

Per Noimiunsterį teka Švalė. Miestas įsikūręs netoli Šlėzvigo-Holšteino žemės geografinio centro. Nutolęs 35 km į pietus nuo Kylio, 65 km į šiaurę nuo Hamburgo ir 72 km į vakarus nuo Liubeko. Netoli miesto yra Aukrugo gamtos parkas.

Noimiunsteryje gimė Mona Barthel – Vokietijos tenisininkė. 

## Istorija
Pirmą kartą paminėta 1127 m., kaip *Wippendorf* kaimas.

## Galerija

Neumünster Vicelinkirche 1.jpg|Bažnyčia
Alte Post NMS 2013.JPG|Senasis pašto pastatas
Česka Lypos rajonas

**Česka Lypos rajonas** () – vienas iš keturių Libereco krašto rajonų. Administracinis centras – Česka Lypa, esantis rajono centre. 103 021 gyventojas (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Cvikovas
* Česka Lypa
* Doksai
* Duba
* Kamenicky Šenovas
* Mimonis
* Novy Boras
* Ralskas
* Stražas prie Ralsko
* Zakupai
* Žandovas
Frederick Banting

**Frederikas Bantingas** (piln. Sir **Frederick Grant Banting**, ) (g. 1891 m. lapkričio 14 d., Alistonas (Ontarijo provincija, Kanada) – m. 1941 m. vasario 21 d., (Masgreiv Harboras, Niufaundlando ir Labradoro provincija, Kanada) – Kanados medicinos mokslininkas, išradėjas, dailininkas, Nobelio premijos laureatas medicinos srityje (kartu su John Macleod), apdovanotas kaip vienas insulino atradėjų.
Press ralis

**Press ralis** (arba **Žurnalistų ralis**) – kasmetinis pirmąjį birželio savaitgalį rengiamas ralis, kurio vairuotojas privalo būti žurnalistas. Pirmasis ralis pavadinimu „Lietuva“ surengtas 1996-aisiais Lietuvos žurnalistų autoklubo iniciatyva. Varžytis Lietuvos trasose taip pat kviečiami žurnalistai iš užsienio šalių. „Press ralyje“ tradiciškai dalyvauja Lenkijos, Latvijos, Estijos, Ukrainos bei Rusijos žurnalistai, todėl dažnai renginys vadinamas tarptautiniu. 

2016 m. ralis vyko trasoje, nusidriekusioje per visas tris Baltijos šalis – Lietuvą, Latviją ir Estiją. Dalyvavo apie 50 ekipažų. Iš viso trasa driekėsi 500 km, iš jų apie 50 km – greičio ruožai.

Varžomasi keliose įskaitose – žurnalistų ir svečių VIP. Žurnalistų įskaita dar skirstoma į klasės pagal automobilio benzininio variklio darbo tūrį: iki 1,6 litro, iki 2,0 litrų ir daugiau nei 2,0 litrai (kompresoriniams varikliams taikomas koeficientas). Taip pat vedama dyzelinių, ekologinių, moterų ekipažų ir komandinė įskaita.

1998 metų birželio pradžioje į tarptautinį žurnalistų ralį „Lietuva 1998“ atvyko pasaulinio lygio automobilių sporto žvaigždė, daugkartinis pasaulio automobilių ralio čempionas suomis Tomis Makinenas. Pasaulio žvaigždės vizitu rūpinosi generalinis žurnalistų ralio „Lietuva 1998“ rėmėjas – bendrovė „Rovaltra“, į Lietuvą tiekianti suomiškus „Valtra“ traktorius, kurių gamintojai rėmė suomių ralio meistrą. T. Makinenas apdovanojo lenktynių nugalėtojus ir prizininkus.

## Nuorodos
* Lietuvos žurnalistų autoklubo oficiali svetainė
Trejybės tiltas

**Trejybės tiltas** () – varstomasis metalinis dešimties  angų tiltas per Nevos upę Sankt Peterburge, jungiantis Suvorovo aikštę Admiraliteto saloje su Trejybės aikšte Petrogrado saloje. 

Tilto ilgis – 582 m, plotis – 23,6 m. Tilto plieninės konstrukcijos sveria 11 242 t.  Pakeliamas 96,4 metrų ilgio tilto sparnas - arčiausias prie kairiojo kranto.

Tai - trečias tiltas per Nevą (po Blagoveščensko ir Liteino tilto). 1918 m. tiltas buvo pervadintas Lygybės, o 1934 m. Kirovo vardu. 1991 m. grąžintas istorinis tilto pavadinimas. Iki 1965 m., kai buvo pastatytas Aleksandro Nevskio tiltas, tai buvo ilgiausias mieste tiltas.

Tiltas pradėtas statyti 1897 m. rugpjūčio 12 d. Ceremonijoje dalyvavę Rusijos imperatorius Nikolajus II ir Prancūzijos prezidentas Feliksas Foras į tilto pamatą įdėjo po auksinę monetą (tai buvo atsakomasis F.Foro vizitas, nes Nikolajus II 1896 m. spalio mėn. dalyvavo Aleksandro III tilto statybos darbų pradžios ceremonijoje Paryžiuje). 

Trejybės tiltas dėl ažūrinės apdailos, grotuotų turėklų ir griežtų architektūrinių linijų laikomas vienu gražiausiu Sankt Peterburge.

Tiltas atidarytas 1903 m. gegužės 16 d., minint Sankt Peterburgo įkūrimo dviejų šimtų metų sukaktį.  

Tilto ašį kerta Pulkovo meridianas.

## Nuorodos
*http://palmernw.ru/mir-piter/most_troickiy/troickiy_most.html  Троицкий мост через Неву.
Санкт-Петербург

## Šaltiniai
Melania Trump

**Melanija Tramp** (, tikrasis vardas **Melanija Knavs**, taip pat žinoma kaip **Melania Knauss**; g. 1970 m. balandžio 26 d. Novo Meste Slovėnijoje, tuometinėje Jugoslavijoje) – slovėnų ir amerikiečių fotomodelis, dizainerė, JAV prezidento Donaldo Trampo žmona.

M. Tramp tapo Pirmąja JAV ponia, JAV istorijoje ji yra antroji ne Amerikoje gimusi prezidentienė.

## Biografija

Melanija Knavs gimė 1970 m. Slovėnijos Socialistinėje Respublikoje (buvusioje Jugoslavijoje).

Į Liublianos universitetą įstojo mokytis architektūros ir dizaino, tačiau po pirmo kurso nutraukė studijas ir išvyko į Milaną (į Italiją).

## Karjera Amerikoje

Modelio karjerą pradėjo nuo 16 metų, rengė pasirodymus Milane ir Paryžiuje. Dirbdama žurnale „Allure”, 1999 m. susipažino su verslininku Donaldu Trampu. Užsimezgę santykiai sutvirtėjo Melanijai tapus profesionaliu modeliu ir pradėjus dirbti Niujorke. Jų santykiai tapo matomi JAV televizijoje prasidėjus TV realybės šou „Mokinys” („The Apprentice“), taip pat po to, kai pora dalyvavo radijo laidoje „The Howard Stern Show“, kurioje D. Trampas pranešė apie savo gyvenimo meilę. Išaugęs populiarumas Melanijai leido pradėti bendradarbiavimą su britų žurnalu „GQ“, kuriam ji pozavo apsinuoginusi, o jos fotografija žurnalo viršelyje pasirodė 2000 m. sausį.

Melanija pozavo daugelio žurnalų viršeliams: „Vogue”, „Harper’s Bazaar”,„ Ocean Drive”, „In Style”, „New York Magazine”, „Avenue”, „Allure”, „Vanity Fair”, „Self”, „Glamour”, „Elle”, be to, pasirodė žurnalo „Sports Illustrated Swimsuit Issue” 2000 m. numeryje. 2001 m. ji vaidino kino filme „Zoolander“ ir kt.

Su D. Trampu 2004 m. susižadėjo, o 2005 sausio 22 d. ištekėjo. Ji tapo trečiąja D. Trampo žmona. Tuoktuvės įvyko anglikonų bažnyčioje Palm Byče (Florida). Svečiai buvo priimti D. Trampo Mar-a-Lago viloje Palm Byče. Tarp svečių buvo Rudolph Giuliani, Billy Joel, Hillary Clinton.

2006 m. kovo 20 d. porai gimė sūnus Barronas (D. Trampui – penktasis vaikas).

2010 m. M. Tramp pranešė apie savo sukurtą juvelyrinių dirbinių kolekciją.

2016 m. rugpjūtį M. Tramp teisėsi su žurnalistu Websteriu Tarpley’iu ir laimėjo prieš jį bei britų dienraštį „Daily Mail”, kurie rašė, neva 10-ajame dešimtmetyje ji teikė eskorto paslaugas, tačiau galiausiai jie atsiėmė šiuos žodžius ir atsiprašė.

## Nuorodos

* Oficiali svetainė
Kruvinas teisėjas

**Kruvinas teisėjas** – 1969 m. režisieriaus Jesus Franco sukurtas biografinis siaubo filmas apie žiaurumais pagarsėjusį XVII a. Anglijos teisėją Džordžą Džefrį.

Iš kitų režisieriaus juostų ši išsiskiria didesniu biudžetu, kokybiška scenografija ir aktorių vaidyba, jame kur kas mažiau erotikos scenų nei įprastai Franco filmuose.

## Pagrindiniai aktoriai
: *Aktorius – vaidmuo*
* Christopher Lee – teisėjas lordas Džordžas Džefris
* Maria Rohm – Merė Grej
* Maria Schell – Roza
* Leo Genn – lordas Veseksas
* Hans Hass Jr. – Haris Šeltonas
* Margaret Lee – Alicija Grej
* Howard Vernon – Džekas

## Turinys

17 a. Anglija. Šalyje vyksta kova dėl valdžios ir vyriausiasis teisėjas lordas Džordžas Džefris, naudodamasis valdžia, be gailesčio susidoroja su karaliaus priešininkais, nuteisdamas juos mirti, o jų žmonas ir dukteris, apkaltinęs raganavimu, siunčia ant laužo. Šių įvykių fone Merė Grej, kurios sesuo Alicija taip pat sudeginama kaip ragana, įsimyli Harį Šeltoną, maištininkams prijaučiančio lordo Vesekso sūnų. Šis bando juos apsaugoti, tačiau ir vienas iš tarnų nusprendžia išduoti savo poną. Merė sugaunama, tačiau Haris su kitais vyrais užpuola konvojų ir išlaisvina egzekucijai gabenamas moteris. Galiausiai jie sugaunami ir atsiduria Džefrio teisme, tačiau tuo metu maištininkai laimi, karalius pabėga iš šalies, o teisėjas pats atsiduria kalėjime laukti gresiančios egzekucijos...
Amžinos meilės laiškai

**Amžinos meilės laiškai** () – 2016 m. sukurtas filmas.

## Pagrindiniai aktoriai
: *Aktorius – vaidmuo*
* Jeremy Irons – Edas
* Olga Kurylenko – Emė
* Simon Johns – Džeisonas 
* James Warren – Rikas
* Anna Savva – Anžela
* Irina Kara – Emės motina

## Turinys

Filme pasakojama apie šeimą turinčio profesoriaus Edo ir astrofizikos studentės Emės, laisvalaikiu dirbančios kaskadininke, romaną. Dėl užimtumo ir juos skiriančio atstumo įsimylėjėliai bendrauja telefonu, žinutėmis arba internetu. Netikėtai Emę pasiekia žinia, kad Edas mirė, tačiau ji ir toliau gauna iš jo žinutes bei laiškus. Viską metusi, ji vyksta į Edinburgą, kur gyvena Edo šeima ir kur jis mirė, norėdama suprasti, kas iš tiesų vyksta...
Cikada (filmas)

**Cikada** () – 1980 m. sukurtas filmas.

## Pagrindiniai aktoriai
: *Aktorius – vaidmuo*
* Virna Lisi – Vilma
* Clio Goldsmith – Nineta/Cikada
* Barbara De Rossi – Saverija
* Anthony Franciosa – Ulisas
* Renato Salvatori
* Aristide Caporale
* Riccardo Garrone

## Turinys

Jauna mergina Nineta, pravarde Cikada, uždarbiaudama viename iš barų susipažįsta su kažkada populiaria atlikėja, vardu Vilma. Kuomet po prasto pasirodymo ši netenka darbo, Nineta patraukia kartu su ja. Keliaudamos po šalį, jos susipažįsta su motelio-kavinės savininku, kuris įsimyli Vilmą ir pasiūlo šiai tekėti. Po vestuvių Nineta lieka su jais ir padeda tvarkyti namuose.

Problemos prasideda, kuomet pas juos atvyksta Vilmos duktė Saverija. Ji ne tik pavydi Ninetai ir atvirai su šia konfliktuoja, bet tuo pačiu eina ir motinos pėdomis. Negana to, pasirodo ir vienas iš buvusių Vilmos meilužių, dabar ketinantis vesti šios dukterį. Konflikto metu Vilma jį nuduria žirklėmis, o kūną aptikęs vyras padeda šį paslėpti. Jis įsimyli Saveriją ir neapsikentęs sudegina visus Vilmos sceninius drabužius. Ši palieka raštelį, kuriame prisipažįsta įvykdžiusi žmogžudystę ir nušoka nuo tilto... 

## Apdovanojimai
* David di Donatello – geriausia aktorė (V. Lisi)
* Nastro d'Argento – geriausia muzika 
* Auksinė taurė – geriausia aktorė (V. Lisi)
Kruvinas drugelis

**Kruvinas drugelis** () – 1971 m. sukurtas giallo filmas.

## Pagrindiniai aktoriai
: *Aktorius – vaidmuo*
* Helmut Berger – Džordžas
* Giancarlo Sbragia – Alesandro
* Evelyn Stewart – Marija Marči
* Wendy D‘Olive – Sara Marči
* Silvano Tranquilli – inspektorius Berardis
* Lorella De Luca – Marta

## Turinys

Miesto parke randamas išprievartautos ir nužudytos merginos kūnas. Policija suima ir apkaltina vidutinio amžiaus vyrą Alesandrą įvykdžius nusikaltimą. Savo ruožtu buvęs merginos draugas pianistas Džordžas negali susitaikyti su netektimi ir teismo procesu. Nors faktai tarsi patvirtina Alesandro kaltumą, galiausiai įrodoma priešingai ir jis paleidžiamas iš kalėjimo. Paaiškėja, kad, norėdamas įvykdyti savo teisingumą, Džordžas pats nužudė du žmones, kad sujauktų tyrimą ir Alesandras atsidurtų laisvėje, kur šis galėtų jam atkeršyti...
Mira (filmas)

**Mira** – 1971 m. sukurtas filmas.

## Pagrindiniai aktoriai
: *Aktorius – vaidmuo*
* Willeke van Ammelrooy – Mira
* Jan Decker – Landeris
* Luc Ponette – Morisas
* Mart Gevers – Mansas
* Carlos van Lanckete – Brukas
* Roger Bolders – Siperis

## Turinys

XX a. pradžios kaimas Flamandijoje. Ramų ir konservatyvų jo gyvenimą sujaukia žinia, kad greta jų per upę ruošiamasi statyti tiltą. Kaimo seniūnas Brukas yra vienas pagrindinių statybų priešininkų, su kitais vyrais nuolat vejantis iš savo žemių matavimus atliekančius geodezininkus. Vis tik tilto statytojai neketina atsitraukti, o vyriausias Bruko sūnus Siperis tampa statybininkų vyresniuoju. Antrasis sūnus Landeris su draugu naktį užpuola du geodezininkus ir juos nužudo. Jie slapstosi miške, tačiau galiausiai policija juos sugauna.

Bruko anūkė Mira, ne itin geros reputacijos ir neseniai grįžusi iš Paryžiaus, susipažįsta su tilto statyboms vadovaujančiu inžinieriumi Morisu ir tampa šio meiluže. Galiausiai gyventojų pasipriešinimas nuslopsta, tiltas baigiamas statyti, o Mira išteka už Moriso...

## Apdovanojimai
* Kanų kino festivalis – Auksinės palmės šakelės nominacija
Jabloneco prie Nisos rajonas

**Jabloneco prie Nisos rajonas** () – vienas iš keturių Libereco krašto rajonų. Administracinis centras – Jablonecas prie Nisos. 89 850 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Desna
* Jablonecas prie Nisos
* Lučany prie Nisos
* *Rychnov u Jablonce nad Nisou*
* Smržovka
* Tanvaldas
* Velke Hamrai
* Železny Brodas
Padebesių bėgimo varžybos

**Padebesių bėgimo varžybos** () – tarptautinės treilo bėgimo rungtynės. Ištakos siekia 1995 m., o nuo 2008 m. šios varžybos rengiamos Tarptautinės padebesių bėgimo federacijos ().

Bemaž visos varžybos rengiamos Europoje. Padebesių bėgimo varžybos skiriamos į keturias grupes:
* Padebesių varžybos () – rungtynės rengiamos 2 km virš jūros lygio iki 50 km ilgio, vyksta 8-erios tokio pobūdžio rungtynės.
* Ekstremalios varžybos () – panašaus pobūdžio varžybos kaip ir padebesių rungtynės tik šios pasižymi techniškumu, vyksta 3-jos varžybos.
* Ultra varžybos () – varžybos ilgesnės nei 50 km, vyksta 5-erios rungtynės.
* Vertikalaus kilometetro varžybos () – 1 ar daugiau itin stataus vertikalaus kilometro sukilimo varžybos, vyksta 7-erios rungtynės.

## Išdavos

Pasaulio padebesių bėgimo varžybų čempionai išaiškinami skaičiuojant kiekvieno atleto 2–4 geriausius rezultatus iš tam tikrų varžybų pobūdžio visų etapų.

### 2008

### 2009

### 2010

### 2011

### 2012

### 2013

### 2014

### 2015

## Šaltiniai

## Nuorodos
* Oficiali svetainė
* Varžybos gyvai „Twitter“ tinkle
Lavaredo Ultra-Trail

**Lavaredo Ultra Trail** – viena iš Pasaulio bekelės ultramaratonų taurės trasų, nusidriekusi per Dolomitines Alpes, Italijos teritorijoje.

Bekelės bėgimo trasos ilgis siekia 120 km, o vertikalaus sukilimo suma – 5,8 km. Be šių varžybų vyksta ir kitos bėgikų lenktynės tuo pačiu metu Dolomitinėse Alpese, tačiau pastarasis renginys sulaukia daugiausiai susidomėjimo. 

Iš lietuvių Gediminas Grinius šioje trasoje 2014 m. iškovojo 3-čią vietą, 2016 m. – 2-trą vietą.

## Šaltiniai

## Nuorodos
* Oficiali svetainė
Ultra-Trail Mt.Fuji

**Ultra-Trail Mt.Fuji** – viena iš Pasaulio bekelės ultramaratonų taurės trasų, vingiuojanti aplink Fudži kalną, Honšiū saloje, Japonijoje.

Bekelės bėgimo trasos ilgis siekia 165 km, o vertikalaus sukilimo suma – 7,5 km. Be šių varžybų vyksta ir kitos bėgikų lenktynės tuo pačiu metu aplink didžiausią Japonijos kalną, tačiau pastarasis renginys sulaukia daugiausiai susidomėjimo.

Iš lietuvių Gediminas Grinius šioje trasoje 2015 m. tapo nugalėtoju.

## Šaltiniai

## Nuorodos
* Oficiali svetainė
Hong Kong 100

**Hong Kong 100** – viena iš Pasaulio bekelės ultramaratonų taurės trasų, vingiuojanti aplink Tai Mo Shan viršukalnę, Honkonge, Kinijoje.

Bekelės bėgimo trasos ilgis siekia 100 km, o vertikalaus sukilimo suma – 4,5 km.

Iš lietuvių Gediminas Grinius šioje trasoje 2016 m. iškovojo 3-čią vietą.

## Šaltiniai

## Nuorodos
* Oficiali svetainė
Western States Endurance Run

**Western States Endurance Run** – viena iš Pasaulio bekelės ultramaratonų taurės trasų, vingiuojanti per Siera Nevada kalnų grandinę, Kalifornijos valstijoje. Tai seniausias bei gausiausias bekelės bėgimo ultramaratonas JAV, viena iš keturių prestižiškiausių šimtamylių tokio pobūdžio varžybų JAV.

Bekelės bėgimo trasos ilgis siekia 160 km, o vertikalaus sukilimo suma – 5,5 km. 

Iš lietuvių Gediminas Grinius šioje trasoje 2015 m. iškovojo 4-tą vietą.

## Šaltiniai

## Nuorodos
* Oficiali svetainė
Ultra-Trail Australia

**Ultra-Trail Australia** – viena iš Pasaulio bekelės ultramaratonų taurės trasų, nusidriekusi per Žydruosius kalnus, Australijoje.

Bekelės bėgimo trasos ilgis siekia 100 km, o vertikalaus sukilimo suma – 4,2 km. Be šių varžybų vyksta ir kitos bėgikų lenktynės tuo pačiu metu Žydruose kalnuose, tačiau pastarasis renginys sulaukia daugiausiai susidomėjimo.

Iš lietuvių Andrius Ramonas šioje trasoje 2016 m. iškovojo 5-tą vietą.

## Šaltiniai

## Nuorodos
* Oficiali svetainė
Libereco rajonas

**Libereco rajonas** () – vienas iš keturių Libereco krašto rajonų. Administracinis centras – Liberecas. 172 681 gyventojas (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Česky Dubas
* Frydlantas
* Heinicė
* Hedkovicės prie Mohelkos
* Hradekas prie Nisos
* Chrastava
* Podještedžio Jablonė
* Liberecas
* Nove Mestas prie Smrko
* Osečna
* Raspenava
Semilų rajonas

**Semilų rajonas** () – vienas iš keturių Libereco krašto rajonų. Administracinis centras – Semilas. 74 087 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Harachovas
* Jablonecas prie Jizeros
* Jilemnicė
* Lomnicė prie Popelkos
* Rokitnicė prie Jizeros
* Rovenskas prie Troskų
* Semilas
* Turnovas
* Visokė prie Jizeros
2016 m. Valensijos motociklų Grand Prix

**2016 m. Valensijos motociklų Grand Prix** – 18–tasis 2016 m. MotoGP sezono etapas. Jis vyko 2016 m. lapkričio 13 d. Circuit Ricardo Tormo trasoje, Valensijoje. 

## Klasifikacija
### MotoGP

### Moto2

### Moto3

## Nuorodos
Bruntalas

**Bruntalas** (, , , , *Vrudental*) – miestelis vakariniame Moravijos-Silezijos krašte, Čekijoje. Bruntalo rajono administracinis centras. 16 654 gyventojai (2016 m. duomenys). Įsikūręs Hruby Jesenyko kalnų papėdėje, slėnyje, apsuptas kalnų. Išlikę daug istorinių pastatų, įskaitant barokinę pilį. Per miestelį teka Černy potokas bei keli jo intakai.

## Istorija
Įkurtas 1213 m., tais pačiais metais sutekta Magdeburgo teisė.

Nuo 1938 iki 1945 m. buvo viena iš Sudetų krašto savivaldybių. 

## Miestų partnerystė
*  Biudingenas, Vokietija
*  Kastelaranas, Italija
*  Opolė, Lenkija
*  Plungė, Lietuva
*  Štūrovas, Slovakija

## Galerija

Nadražní budova z ulice.JPG|Geležinkelio stotis
File:Bruntál_kostel_Panny_Marie_Pomocné_2.jpg
Schloss Bruntal.jpg
Bruntál, náměstí.JPG
File:Základní_škola_a_městské_osmileté_gymnázium_Bruntál.jpg
File:Bruntál_Petrin_mestske_osmilete_gymnazium.jpg
File:Bruntál,_náměstí.JPG


## Sportas
* FC Slavoj Olympia Bruntál futbolo klubas.
* Stadionas, kuriame žaidžia vietos komandos.

## Nuorodos
* Miesto svetainė
Orlova (Čekija)

**Orlova** (, , ) – miestas Karvinos rajone, Moravijos-Silezijos krašte, Čekijoje. 29 524 gyventojai (2016 m. duomenys).

Manoma, kad gyvenvietės pavadimas kilęs iš asmenvardžio *Orel*, reiškiančio 'erelį'.

## Istorija
Nėra tiksliai žinoma kada buvo įkurta gyvenvietė. Rašytiniuose šaltiniuose pirmą kartą paminėta 1227 m. gruodžio 7 d., Grigaliaus IX-o dokumente, rašytam benediktinų vienuolynui. Tuo metu gyvenvietė buvo žinoma kaip *Tyniec*. Apie 1268 m., pastatytas dar vienas vienuolynas.

Viduramžiuose žmonės vertėsi žemės ūkiu. Gyvenvietė smarkiai išaugo XIX a., prasidėjus angliakasybai. 

## Miestų partnerystė
*  Čechovicės-Dzedzicės, Lenkija
*  Ilnau-Efretikonas, Šveicarija
*  Rydultovai, Lenkija

## Galerija

2012 Orłowa, Ratusz 01.jpg|Rotušė
Evangelický kostel.JPG|Bažnyčia
Gymnázium v Orlové.jpg|Gimnazija
Bažnytėlė

**Bažnytėlė** – sala Galvės ežere, esanti apie 50 m į pietryčius nuo Karaimų salos. Saloje stovėjusi nedidelė Šv. Jurgio graikų apeigų cerkvė, kurią Vytautas Didysis pastatė antrajai žmonai Julijonai Alšėniškei, vėliau saloje buvęs Sapiegų mauzoliejus. Cerkvės liekanos 1992 m. registruotos Kultūros vertybių registre (unikalus kodas ), 2005 m. pripažintos didesnio objekto (unikalus kodas ) dalimi.

Bažnytėlės ir Karaimų salas jungusio tilto liekanos – mediniai poliai – aptikti 1996 m. povandeninių archeologinių tyrimų, vykdytų Torunės universiteto profesoriaus Andrzej Henryk Kola, metu. Nustatyta, jog tiltas buvo 4 m pločio. 1997 m. tyrimus pratęsė Zenonas Baubonis.

## Šaltiniai

## Nuorodos
*  (autorius Juozas Kamarauskas)
Ignotas Zaviša (1798)

**Ignotas Daugėla  Zaviša** (m. 1798 m) – Kauno žemės teisėjas 1765-1782, Kauno arklininkas 1754-1765.

1764 metais buvo Stanislovo Augusto Poniatovskio elektorius nuo Kauno pavieto. 

## Literatūra

* Akt elekcyi Roku Tysiąć Siedemset Sześćdziesiątego Czwartego, Miesiąca Sierpnia, Dnia dwudziestego siódmego, s. 57.
* Urzędnicy Wielkiego Księstwa Litewskiego, t. 2, Województwo trockie XIV-XVIII wiek, pod redakcją Andrzeja Rachuby, Warszawa 2009, s. 678.
Antanas Zabiela

**Antanas Zabiela** (1710 m. 1776 m.) – Lietuvos Didžiosios Kunigaikštystės armijos generolas-leitenantas, Lietuvos didysis medžioklis 1761-1775, Kauno maršalka nuo 1744 m., Kauno pataurininkis 1730-1744 metais.

## Valstybės tarnyba
Pasiuntinys nuo Kauno pavieto į 1733 metų elekcinį seimą, Stanislovo Leščinskio elektorius 1733 metais, pasiuntinys į 1750 metų seimą, pasiuntinys nuo Kauno pavieto į 1752 metų seimą, pasiuntinys nuo Upytės pavieto į 1754 metų seimą   Kauno pavieto maršalka Čartoriskių konfederacijoje 1764 metais. Pasiuntinys į konvokacinį seimą 1764 metais. Pasiuntinys į 1764 metų elekcinį seimą nuo Kauno pavieto. Stanislovo Augusto Poniatovskio elektorius 1764 metais. Lietuvos Didžiosios Kunigaikštystės armijos komisijos narys 1764 metais. Radomo konfederacijos narys 1767 metais. 

1761 m. apdovanotas Baltojo erelio ordinu, Prancūzijos Švento Mykolo ordino kavalierius, Švento Stanislovo ordino kavalierius.

## Giminė
Kauno raštininko Mykolo Zabielos ir Anos Manvyd-Bialozor sūnus. 

Turėjo du brolius: 
* Simoną  
* Juozapą 
taip pat šešias seseris: 
* Marianą ištekėjusią už Dominyko Kiorvino-Kosakovskio 
* Kateriną ištekėjusią už Juozapo Manvydo-Bialozoro 
* Konstanciją ištekėjusią už Dominyko Medekšos, Stepono Pranciškaus Medekšos anūko K
* Eufrosiniją ištekėjusią už Piotrovičiaus 
* Eleonorą ištekėjusią už Jurgio Manvydo-Bialozoro 
* Teodorą ištekėjusią už Siručio 
Vedė (tarp 1744 ir 1748) Sofiją Nemirovič-Ščit, Mstislavlio kašteliono Juozapo Ščit ir Petronėlės Volodkovič dukterį  

Nuo Sofijos Nemiroviš-Ščit turėjo vaikų: 
* Aną ištekėjusią už generolo Teodoro Laskario, 
* Brigitą ištekėjusią už rotmistro Fortūnato Gorskio, Žemaitijos kašteliono Mykolo Jono Gorskio sūnaus 
* Mariją ištekėjusią už Adomo Broel-Pliaterio 
* Juozapą, Lietuvos lauko etmoną, vedusio Marianą Sobolevską Motiejaus Sobolevskio dukterį ir Valento Faustino Siobolevskio seserį  
* Jurgį vedusio Marianą Sobolevską Valento Sobolevskio dukterį ir Ignoto Sobolevskio seserį 
* Simoną, Minsko kaštelioną, vedusio Barborą Kęsgailą-Zavišą 
* Mykolą, generolą 
* nežinomą dukterį ištekėjusią už Tadeušo Kocielos

## Literatūra
* *Kawalerowie i statuty Orderu Orła Białego 1705-2008*, 2008
## Išnašos

## Nuorodos
Mike Pence

**Maiklas Ričardas „Maikas“ Pensas** (, g. 1959 m. birželio 7 d. Kolumbe, Indianos valstijoje) – JAV politikas, respublikonas, 48-asis JAV viceprezidentas.

## Biografija

Gimė ir augo Kolumbo mieste, katalikiškoje airių šeimoje. Jis buvo vienas iš šešių Anos Džein „Nencės“ ir Edvardo Džozefo Penso Jaunesniojo vaikų. Penso tėvas tarnavo Korėjos kare ir gavo bronzinę žvaigždę už drąsą 1953 m. Savo kabinete jis demonstravo šį tėvo apdovanojimą su jo įteikimo nuotrauka. Penso tėvas buvo airių ir vokiečių kilmės. Pensas buvo pavadintas savo senelio iš motinos pusės Ričardo Maiko Kolėjaus garbei. Kolėjus atvyko į JAV iš Mėjo grafystės Airijoje paskui tetą ir brolį, tapo autobuso vairuotoju Čikagoje.

Maikas Pensas baigė Kolumbo šiaurinę vidurinę mokyklą 1977 m. Jis gavo istorijos bakalauro laipsnį Hanoverio koledže 1981 m. Indianos universitete Pensas gavo Juris Doctor laipsnį 1986 m.

Vaikystėje ir ankstyvoje jaunystėje Pensas kaip ir jo šeima buvo katalikas ir demokratas. Jis balsavo už Džimį Karterį 1976 ir 1980 m. Pensas teigė, kad iš pradžių politika jį sudomino Džonas Kenedis ir Martinas Liuteris Kingas. Koledže jis perėjo į protestantizmą tuo labai nuvildamas savo motiną. Jo pažiūros tapo konservatyvios, vėliau palaiko Arbatos partijos judėjimą.

Pensas užsiėmė privačia teisės praktika. 1988 ir 1990 m. nepatekęs į Kongresą, 1994–1999 m. dirbo televizijos pokalbių šou vedėju. 2000 m. pirmą kartą išrinktas į Kongresą. 2001–2013 m. atstovavo Indianos 2-ąjį ir 6-ąjį regionus Atstovų rūmuose. 2013 m. tapo Indianos gubernatoriumi.

2016 m. liepos 14 d. kandidatas į JAV prezidentus Donaldas Trampas pranešė apie savo pasirinkimą M. Pensą iškelti kandidatu nuo Respublikonų partijos į JAV viceprezidentus. Nuo tada M. Pensas nutraukė savo įpusėjusią kampaniją dėl perrinkimo į Indianos gubernatorius ir ėmė balotiruotis į viceprezidento postą.

Respublikonų partijos suvažiavimas, vykęs 2016 m. liepos 18–21 d., patvirtino oficialią D. Trampo kandidatūrą į JAV prezidentus, o M. Penso – į viceprezidentus.

## Išnašos

## Nuorodos

* Idianos valstijos gubernatoriaus svetainė
* Amerikos politikų enciklopedija

|-
2016 m. Brazilijos Grand Prix

**2016 m. Brazilijos Grand Prix** (arba **Formula One Grande Prêmio do Brasil 2016**) – 20-tasis 2016 m. Formulės 1 sezono etapas. Jis vyko lapkričio 11–13 dienomis Interlagos trasoje San Paule, Brazilijoje.

2015 m. Brazilijos Grand Prix laimėtojas Nico Rosberg lenktynes pradėjo lenktynininkų čempionate turėdamas 19 taškų persvarą prieš komandos draugą Lewis Hamilton. Jų komanda, Mercedes, jau buvo iškovojusi konstruktorių čempionės titulą ir turėjo 252 taškų persvarą prieš antroje vietoje buvusią Red Bull Racing komandą. Trečioje vietoje buvo Scuderia Ferrari, nuo Red Bull atsilikusi 62 taškais.

## Kvalifikacija

;Pastaba
*  – Esteban Ocon buvo skirta 3 starto pozicijų bauda dėl trukdymo Jolyon Palmer per pirmą kvalifikacijos dalį.

## Lenktynės

;**Pastabos**
*  — Daniel Ricciardo buvo skirta 5 sekundžių bauda dėl įvažiavimo į boksus, kai buvo draudžiama.
*  — Felipe Massa buvo skirta 5 sekundžių bauda dėl lenkimo prieš saugos automobilio liniją.
*  — Romain Grosjean padarė avariją važiuodamas iš boksų iki savo starto pozicijos.

## Čempionato įskaitos

;Lenktynininkų įskaita

;Konstruktorių įskaita

* **Pastaba**: Į lenteles įtrauktos tik pirmos penkios pozicijos.

## Šaltiniai
Frydek Mysteko rajonas

**Frydek Mysteko rajonas** () – vienas iš šešių Moravijos-Silezijos krašto rajonų. Administracinis centras – Frydek Mystekas. 213 260 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Brušperkas
* Frydek Mystekas
* Frydlantas prie Ostravicės
* Jablunkovas
* Paskovas
* Tršinecas
Huaviai

**Huaviai** (, sav. *Ikoots*) – indėnų tauta, gyvenanti pietų Meksikoje, Oachakos valstijoje, Tehuantepeko sąsmaukoje, Ramiojo vandenyno lagūnų pakrantėse. Populiacija ~30 tūkst. žmonių (XX a. II pusėje – 25 tūkst.). Huavių kalba laikoma izoliuota, turi 4 svarbiausias tarmes; taip pat kalba ispaniškai. Tikintieji – katalikai.

Iki ispanų užkariavimo XVI a., huaviai užėmė platesnes žemes, bet vėliau buvo išstumti sapotekų. Nuo XX a. vid. sparčiai akultūruojasi.

Tradiciniai verslai – upinė ir jūrinė žvejyba, rankiojimas, medžioklė (iguanų, elnių, triušių). Dabar huaviai daugiausia verčiasi rankine žemdirbyste (daugiausia batatai, taip pat kukurūzai, pupelės, moliūgai, aitrieji pipirai, medvilnė, kokospalmės) ir gyvulininkyste (laiko dideles avių ir ožkų bandas vilnai ir mėsai, taip pat kiaules, asilus, arklius, galvijus, naminius paukščius). Išvystyti amatai: pynimas iš medvilnės ir palmių pluošto (tinklai, virvės, krepšiai, hamakai, dembliai), odos išdirbimas, audimas rankinėmis staklėmis, puodininkystė, dirbiniai iš plunksnų.
 
Būstas stačiakampio plano, statomas iš cukranendrių žiogrių, šiaudų (rečiau – iš molio), stogas iš šiaudų ir lapų, aukštas, keturšlaitis. Ūkiniai trobesiai be sienų, sudaro ant stulpų iškeltas šiaudinis stogas. Virtuvei būdingi žuvies, moliuskų, vėžlienos patiekalai.

Vyrai vilki plačias baltas kelnes, marškinius, šiaudines skrybėles, anksčiau ant kelnių nešiodavo odines prijuostes. Moterys nešioja ilgus klostuotus arba susiūtus sijonus, baltas išsiuvinėtas palaidines, per šventes – šonuose nesusiūtus uipilius su purpurinėmis juostomis; skareles (reboso) nešioja ant pečių arba susuktas į turbaną ant galvos. Pagyvenusios moterys vaikščiodavo iki juosmens nuogos.

Huavių bendruomenės endogaminės, skirstosi į kvartalus, dažnai tarpusavyje priešiškos. Bendruomenei vadovauja seniūnų taryba. Būdingas *escalafon* paprotys – kiekvienas vyras turi atlikti nustatytas bendruomenines prievoles. Išlikęs paprotys lygiomis dalintis žemę, ginklus, prekes. Tradicinė šeima didžioji arba išplėstinė, santuoka patrilokalinė, dabar šeima dažniausiai mažoji, o santuoka neolokalinė. Sutinkama poligamijos atvejų. Išlikęs tikėjimas dvasiomis globėjomis (tonaliais, nagualiais), vėjo, jūros, griaustinio, protėvių dvasiomis. Išlikusi tautostaka, pasaulėkūros mitai, raganavimas, būrimas. Šeimos apeigos atliekamos šeimos galvos prie namų aukurų. Bendruomenės religiniai ir pasaulietiniai vadai privalo žinoti tradicinę mitologiją, dainas. Kiekvienas kvartalas turi savo šventąjį ir koplyčią. Katalikiškų švenčių metu vyksta šokiai, kostiumų teatrai.

## Šaltiniai
Karvinos rajonas

**Karvinos rajonas** () – vienas iš šešių Moravijos-Silezijos krašto rajonų. Administracinis centras – Karvina. 253 518 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bohumynas
* Česky Tešynas
* Haviržovas
* Karvina
* Orlova
* Petržvaldas
* Richvaldas
Novy Jičyno rajonas

**Novy Jičyno rajonas** () – vienas iš šešių Moravijos-Silezijos krašto rajonų. Administracinis centras – Novy Jičynas. 151 762 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bylovecas
* Frenštatas prie Radhošto
* Fulnekas
* Kopršivnicės
* Novy Jičynas
* Odrai
* Pršiboras
* Studenka
* Štramberkas
Opavos rajonas

**Opavos rajonas** () – vienas iš šešių Moravijos-Silezijos krašto rajonų. Administracinis centras – Opava. 176 742 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Budišovas prie Budišovkos
* Dolny Benešovas
* Hlučynas
* Hradecas prie Moravicės
* Kravaržai
* Opava
* Výtkovas
Šv. Jono Teologo vienuolynas

**Šv. Jono Teologo vienuolynas** () – graikų ortodoksų vienuolynas Patmo saloje, Graikijoje. Įkurtas 1088 m. 1999 m. UNESCO įtrauktas į Pasaulio paveldo sąrašą.

1088 m. Bizantijos imperatorius Aleksijus I Komninas atidavė Patmo salą kareiviui ir vienuoliui Jonui Christodului. Po trejų metų Christodulas pastatė didžiąją vienuolyno dalį.

Šv. Jono Teologo vienuolynas yra vienas turtingiausių ir įtakingiausių Graikijos vienuolynų. Jis buvo pastatytas saugoti relikvijas. Kasmet pritraukia tūkstančius piligrimų bei turistų.

## Šaltiniai
AB Vilniaus Vingis

**AB Vilniaus Vingis** – metalo apdirbimo įmonė, 1959–2014 m. veikusi Vilniuje, Savanorių pr. 176 (Žemieji Paneriai). Gamino įrangą plastiko ir aliuminio industrijai, įrankius. Dabar įmonės teritorijoje įsikūrusi „Norfa bazė“.

## Istorija

Įmonė įkurta 1959 m. kaip ***Vilniaus televizijos mazgų gamykla***, vėliau pervadinta ***Vilniaus radijo komponentų gamykla***, dar žinoma kaip ***Gamybinis susivienijimas „Vingis“***. Prekėmis prekiauta visoje Sovietų Sąjungoje, dirbo per 5 tūkst. darbuotojų. Prie įmonės veikė Vilniaus „Ekrano“ futbolo komanda.

Atkūrūs Nepriklausomybę, įmonė tapo **AB „Vilniaus Vingis“**. Nuo 1994 m. įmonei vadovavo Vaclovas Šleinota. Sertifikuota ISO 9001:2000 bei ISO 14001 standartais, buvo dvi profsąjungos, AB „Vilniaus Vingis“ darbininkų sąjunga ir AB „Vilniaus Vingis“ inžinierių profsąjunga. 2005 m. spalio 6 d. įmonės mašinų gamybos kompleksas „Maga“ bei įrankių ir įrangos gamybos padalinys buvo reorganizuoti į savarankišką įmonę UAB „Vilniaus Vingio mechanika“. 2015 m. UAB „Vilniaus Vingio mechanika“ reorganizuota, įkurta įmonė UAB „NB Mechanikaׅ“ su 57 darbuotojais. 2011 m. vasario 24 d. Kauno apygardos teisme AB „Vilniaus Vingis“ pradėta bankroto byla.

## Šaltiniai
Ojārs Siliņš

**Ojaras Silinis** (g. 1993 m. liepos 20 d. Rygoje) – Latvijos krepšininkas.

## Pasiekimai

* 2013 m. Europos jaunimo čempionato (U-20) vicečempionas
* Italijos Supertaurės laimėtojas (2015 m.)
* Italijos lygos vicečempionas (2015, 2016 m.)
* Europos Iššūkio taurė (2014 m.)
* 2014 metais pripažintas geriausiu Italijos gynėju
Jesenyko rajonas

**Jesenyko rajonas** () – vienas iš penkių Olomouco krašto rajonų. Administracinis centras – Jesenykas. 39 261 gyventojas (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Javornykas
* Jesenykas
* Vidnava
* Zlate Horai
* Žulova
Liudvikas Jokūbas Chominskis

**Liudvikas Jokūbas Chominskis** (m. 1739 m. liepos 23 d.) – Lietuvos didysis raštininkas 1737 metais, Ašmenos maršalka 1713-1728, Ašmenos arklininkas 1698-1701, Ašmenos seniūnas 1728 ir 1739 metais. 

1730 metais buvo pasiuntiniu į seimą nuo Ašmenos pavieto, Vilniaus vaivadijos.  

## Literatūra
* Teka Gabryela Junoszy Podoskiego, t. IV, Poznań 1856, s. 12.
* Urzędnicy centralni i dygnitarze Wielkiego Księstwa Litewskiego XIV-XVIII wieku. Spisy". Oprac. Henryk Lulewicz i Andrzej Rachuba. Kórnik 1994, s. 203.
* Urzędnicy Wielkiego Księstwa Litewskiego, t. 1, Województwo wileńskie, pod red. A. Rachuby, Warszawa 2004, s. 300, 636.
Agvakatekai

**Agvakatekai** (, sav. *awakatek*) – indėnų (majų) tauta, gyvenanti šiaurės vakarų Gvatemaloje (daugiausia Huehuetenango departamente, Agvatano apylinkėse). Populiacija ~30 tūkst. žmonių (XX a. II pusėje – 80 tūkst.). Agvakatekų kalba priklauso majų kalbų šeimai, mamių pogrupiui; taip pat kalba ispaniškai. Tikintieji – katalikai.

Tradicinis verslas – rankinė lydiminė žemdirbystė (auginami kukurūzai, pupelės, moliūgai, aitrieji pipirai, slėniuose – pomidorai, obuoliai, kava, bulvės, kakava, svogūnai). Dalis šeimų laiko kiaules, avis, galvijus, naminius paukščius. Verčiamasi medžiokle, rankiojimu. Išvystyti amatai: pynimas, audimas, lipdytinė keramika.
 
Agvakatekų būstas stačiakampio plano, vienos patalpos, statomas iš cukranendrių žiogrių, akmens arba plaušplyčių, su dvišlaičiu šiaudiniu stogu ir pirties priestatu.

Vyrai vilki plačias baltas kelnes, marškinius, šiaudines skrybėles, ant marškinių nešioja vilnones liemenes, liemenį persijuosia juosta. Moterys nešioja tamsius klostuotus sijonus, įvairiaspalviais raštais puoštus uipilius, stačiakampius vilnonius apsiaustus, plačias juostas, plaukus riša raudonais kaspinais. Moterys vaikšto basnirčia, vyrai dėvi sandalus.

Tradicinė šeima didžioji arba išplėstinė, santuoka patrilokalinė (2–4 kartos). Seniūnų tarybą patvirtina išrinktas alkaldas, atstovaujantis municipalinę valdžią. Išlikęs tikėjimas dvasiomis globėjomis (tonaliais, nagualiais), šaltinių, urvų, kalnų dvasiomis, tradicinės žemdirbystės, laidotuvių apeigos. Išlikusi tautostaka, mitai, raganavimas, būrimas. Katalikiškų miestų globėjų švenčių metu vyksta karnavalai, eisenos, vaidinimai. Apeigoms naudoja senąjį majų kalendorių.

## Šaltiniai
Išiliai

**Išiliai** () – indėnų (majų) tauta, gyvenanti vidurio Gvatemaloje, Kučumataneso kalnagūbrio šlaituose ir slėniuose (daugiausia Kičės departamente). Populiacija ~95 tūkst. žmonių (XX a. II pusėje – >72 tūkst.). Išilių kalba priklauso majų kalbų šeimai, mamių pogrupiui; taip pat apie trečdalis kalba ispaniškai. Tikintieji – katalikai.

Tradicinis verslas – rankinė lydiminė žemdirbystė (auginami kukurūzai, pupelės, moliūgai, vaisiai ir daržovės, pardavimui – kava. medvilnė). Po ispanų užkariavimo užsiėmė ariamąja žemdirbyste upių slėniuose. Laiko naminius paukščius, bites. Verčiamasi medžiokle, rankiojimu, žvejyba. Išvystyti amatai: pynimas, audimas, puodininkystė, akmens ir medžio apdirbimas. Tradicinė kultūra geriausiai išlikusi Čachulyje, prasčiausiai – Nebache.

Išilių būstas stačiakampio plano, vienos ar dviejų patalpų, su dvišlaičiu šiaudiniu stogu. Dažnai prieangyje įrengiama veranda. Šalia namo pastogėje įrengiama virtuvė.
 
Vyrų apranga kreolinė, tebenešioja spalvotas austas juostas, ryškias kaklaskares. Moterys nešioja ilgus klostuotus sijonus, daugiausia raudonais raštais išsiuvinėtus baltus uipilius iki kelių, ryškias skaras ant pečių arba susuktas ant galvos.

Tradicinė šeima didžioji arba mažoji, santuoka patrilokalinė arba neolokalinė, pasitaiko poligamija. Paplitusi nuotakos išpirka, naujavedžių gyvenimas nuotakos šeimoje. Skirstosi į giminines linijas, kurių atstovai sudaro seniūnų tarybą. Dalis gyvenviečių skirstosi 4, kartais egzogaminius, kvartalus. Išlikusi senoji mitologija, tautosaka, gerbiamos protėvių, kalnų, kryžių, lietaus, vaisingumo dvasios. Katalikiškų švenčių metu vyksta eisenos, teatralizuoti šokiai, vaidinimai, keičiamasi dovanomis. Naujųjų metų proga išiliai rengiasi į piligriminius žygius prie Čachulio kalno, kur atlieka atnašavimus, smilkymus. Išlikusios gimininės šventvietės, išiliai geriau nei dauguma majų išlaikę tradicinę astrologiją ir kalendorių. Bendruomenės turi vyriausiąjį žynį, gyduolius, aiškiaregius, šamanus (paprastai paveldimi), apeigines bendruomenes (kofradijas).

Išiliai smarkiai nukentėjo per Gvatemalos pilietinį karą, kai kariuomenė siaubė indėnų kaimus, žudė ir prievartavo jų gyventojus. Daug išilių buvo priversti trauktis į kalnus, dalis pabėgo į Meksiką. 2013 m. tarptautinis Hagos tribunolas teisė Gvatemalos prezidentą Efrainą Riosą Montą už išilių genocidą.

## Šaltiniai
Superesyvas

**Superesyvas** ( 'būti viršuje') – linksnis, reiškiantis buvimą viršuje arba ant ko nors paviršiaus.

Daugumoje kalbų buvimo ant ko nors reikšmė nurodoma prielinksniais, bet keletas kalbų, pavyzdžiui, vengrų, šiam reikalui vartoja atskirą linksnį:

*a könyvek*'en**''  **'ant*' knygos', pažodžiui 'knygos-ant'.

[[Suomių kalba|Suomių kalboje]] superesyvas yra vienas iš vadinamųjų [[prieveiksmis|prieveiksminių]] linksnių, pavyzdžiui:

*kaikkialla* 'visur' (pažodžiui 'visur-ant')

*täällä* '(yra) čia' (iš *tämä* 'šis'; pažodžiui 'šios vietos-ant' )

[[Lezginų kalba|Lezginų kalboje]] superesyvas sudaromas su [[priesaga|priesagomis]] *-re*-*l*, pavyzdžiui, *sew-re-l'' 'ant lokio'.

## Išnašos
Malonumo šūksniai

**Malonumo šūksniai** () – režisieriaus Jesus Franco erotinis filmas.

## Pagrindiniai aktoriai
: *Aktorius – vaidmuo*
* Lina Romay – Džulija
* Antonio Mayans – Antonio
* Rocio Freixas – Marta
* Elisa Vela – Martina
* Juan Soler – Fenulas 

## Turinys

Antonio pakviečia savo meilužę Džuliją į savo namus, kuriuose, be jo, dar gyvena sekretorė Marta ir psichiškai atsilikęs tarnas Fenulas. Tą patį vakarą į namus grįžta ir Antonio žmona Martina, ką tik paleista iš psichiatrinės ligoninės. Antonio ir 3 moterys netrunka pasinerti į erotinius bei sadistinius žaidimus, kurie netrukus tampa grėsmingi ir mirtini. Pradžioje nužudoma Marta, Antonijas kalbina Džuliją atsikratyti žmona, tačiau sekančia auka tampa jis pats...
Linago

**Linago** – Kaune, Vytauto Didžiojo universitete veikiantis studentų folkloro ansamblis, kultūrinių renginių Lietuvoje, koncertų užsienyje dalyvis.

## Veikla

„Linago“ įkurtas 1991 m.. Nuo pat savo įkūrimo, ansamblis yra nuolatinis Lietuvos ir Pasaulio lietuvių Dainų švenčių, festivalių „Baltica“, „Skamba, skamba kankliai“, „Atataria lamzdžiai“, „Mėnuo Juodaragis“ dalyvis, ne kartą koncertus organizavęs Lenkijoje, Latvijoje, Kaliningrado srityje, Čekijoje, Prancūzijoje, Italijoje, Rumunijoje ir kt. Ansambliečiai organizuoja ir švenčia kalendorines šventes – Užgavėnes, Jurgines, Rasas, Vėlines, veda Advento vakarones.

Ansambliui vadovauja Laimutė Stasė Proškutė, Andrius Morkūnas ir Gytis Aučinikas.

## Šaltiniai

## Nuorodos
* Folklorinis ansamblis „Linago“ muzikiniame portale PAKARTOT.LT
Prisisekite diržus

**Prisisekite diržus** () – 2014 m. Italijoje sukurtas filmas. 

## Pagrindiniai aktoriai
: *Aktorius – vaidmuo*
* Kasia Smutniak – Elena
* Francesco Arca – Antonio
* Filippo Scicchitano – Fabio
* Carolina Crescentini – Silvija
* Paola Minaccioni – Egle
* Elena Sofia Ricci – Viviana/Dora
* Luisa Ranieri – Marikla
* Francesco Scianna – Džordžio

## Turinys

Elena ir Antonio – visiškai skirtingi ir, regis, neturintys nieko bendra jauni žmonės. Pirmasis jų susidūrimas autobuso stotelėje vos nesibaigė muštynėmis ir akimirksniu atsiradusia antipatija. Vėliau jie vėl susitiko bendrame vakarėlyje, kur daugiau sužinojo vienas apie kitą: ji – kilusi iš inteligentiškos šeimos ir susitikinėjanti su architektu Džordžio, jis – netašytas automechanikas, geriausios Elenos draugės Silvijos vaikinas. Nepaisant nepalankių aplinkybių, tarp jų įsižiebia aistra, kurios nebegali kontroliuoti, nors tarp jų nėra jokių bendrų interesų.

Praeina keleri metai. Elena ir Antonio sukūrė šeimą, susilaukė vaikų, tačiau vyro aistra išblėso ir jis daugiau laiko praleidžia su draugais negu su šeima. Kai atrodo, kad jų šeimos niekas neišgelbės, Elena sužino serganti vėžiu. Sunkus gydymas ją visiškai išsekina, o Antonijas, priverstas daugiau laiko praleisti su vaikais ir, susidūręs su realia baime netekti žmonos, vėl iš naujo atranda šiai jausmus, kuriuos jautė pažinties pradžioje...

## Pagrindiniai apdovanojimai
Intymus nimfomanės dienoraštis

**Intymus nimfomanės dienoraštis** () – 1973 m. sukurtas filmas.

## Pagrindiniai aktoriai
: *Aktorius – vaidmuo*
* Howard Vernon – daktaras
* Montserrat Prous – Linda
* Anne Libert – grafienė Ana de Monterej
* Doris Thomas – misis Švarc
* Manuel Pereiro – Ortizas
* Jacqueline Laurent – Roza, Ortizo žmona
* Kali Hansa – Marija
* Francisco Acosta – Alberto 

## Turinys

Jauna prostitutė Linda parsiveda iš klubo į viešbutį girtą klientą Ortizą. Kuomet šis dar išgėręs užmiega, mergina paskambina policijai, praneša apie įvykdytą žmogžudystę ir persipjauna sau gerklę. Atvykusi policija suima girtą ir nieko neatsimenantį Ortizą, ir uždaro į areštinę. Šio žmona Roza nenoromis sutinka padėti vyrui. Iš tardytojo išgirdusi, kad Linda draugavo su grafiene de Monterej, nuvyksta pas ją ir išgirsta šios pasakojimą apie jųdviejų pažintį, vėliau sekusį išsiskyrimą ir Lindos nuopuolį. Be to, grafienė atiduoda jai Lindos dienoraštį, kuriame aprašo savo planuojamą kerštą kažkada ją pažeminusiam Ortizui. Šį įrodymą Roza nusprendžia išmesti į upę...
Paskutinis tango Paryžiuje

**Paskutinis tango Paryžiuje** () – 1972 m. režisieriaus Bernardo Bertolucci sukurta erotinė drama. Pagrindinius vaidmenis atliko Marlon Brando ir Maria Schneider.

## Siužetas

Paryžiuje susitinka Jis ir Ji. Jis – 45-erių amerikietis, neseniai praradęs žmoną ir dar neišsivaduojantis iš depresijos. Ji – dvigubai jaunesnė ekscentriška studentė. Jų romanas galėjo būti trumpalaikis, tačiau kuo toliau, tuo jų santykiai darosi vis sudėtingesni. Ji nori pastovumo ir labiau apibrėžtų santykių, todėl, norėdamas ją išlaikyti, jis turi pasikeisti. Jausdamas, kad aistra gesta, Jis pradeda pasakoti apie save ir tokiu būdu griauna Jos iliuzijas. Supratusi, kad jai tai tebuvo trumpalaikis susižavėjimas, Ji nusprendžia viską nutraukti, tačiau Jis nesutinka. Galiausiai Ji pasako Jam savo vardą, tuo pačiu metu paleisdama į jį kulką…

## Pagrindiniai aktoriai
: *Aktorius – vaidmuo*
* Marlon Brando – Jis (Polas)
* Maria Schneider – Ji (Žana)
* Maria Michi
* Giovanna Galletti
* Gitt Magrini
* Catherine Breillat
* Massimo Girotti

## Pagrindiniai apdovanojimai

## Šaltiniai
Giovanna Mezzogiorno

**Džovana Mecodžorno** (g.  1974 m. lapkričio 9 d. Roma) – italų kino ir teatro aktorė.

## Biografija

Džovana gimė 1974 m. aktorių Vittorio Mezzogiorno ir Cecilia Sacchi šeimoje Romoje. Pradžioje ji svajojo tapti balerina ir lankė užsiėmimus 13 metų, tačiau šeimai iširus, o 1994 m. mirus tėvui, ji persikėlė į Paryžių, kur ėmė studijuoti aktorinį meną. 
Nuo 1995 m. ji nuolatos vaidino teatre, dalyvavo gastrolėse įvairiuose Europos šalyse, o 1997 m. debiutavo kine. Jau už pirmąjį vaidmenį (komedija „Il viaggio della sposa“) Džovana buvo apdovanota jauniesiems aktoriams skiriamu Globo d'oro prizu.
Vaidino įvairiose Europos šalyse kurtuose filmuose (Prancūzija, Danija, Italija), kelis kartus yra pelniusi geriausios šalies aktorės apdovanojimą.

## Asmeninis gyvenimas
Aktorė buvo susižadėjusi su kolega Stefano Accorsi (1998-2002 m.), vėliau – su operatoriumi Daniele Anzellotti.
Nuo 2009 m. ji yra sukūrusi šeimą su kino mechaniku Alessio Federico Fugolo, su kuriuo 2011 m. susilaukė sūnų Zeno ir Leone.

## Filmografija

* Il viaggio della sposa (1997)
* Del perduto amore (1998)
* Un uomo perbene (1999)
* Asini (1999)
* L'ultimo bacio (2001)
* Tutta la conoscenza del mondo (2001)
* Nobel (2001)
* Malefemmene (2001)
* La finestra di fronte (2003)
* Ilaria Alpi - Il più crudele dei giorni (2003)
* Stai con me (2004)
* Il club delle promesse (2004)
* L'amore ritorna (2004)
* La bestia nel cuore (2005)
* AD Project (2006)
* Lezioni di volo (2007)
* Notturno bus (2007)
* L'amore ai tempi del colera (2007)
* Les murs porteurs (2005)
* L'amore non basta (2008)
* Palermo Shooting (2008)
* Sono viva (2008)
* Vincere (2009)
* La prima linea (2009)
* Basilicata coast to coast (2010)
* Vinodentro (2013)
* Mūsų vaikai (2014)
* La tenerezza (2016)
* Neapolis po šydu (2017)
* Tornare (2019)
* Ryšiai (2020)
* Gli indifferenti (2020)
* Amanda (2022)
* Educazione fisica (2022)

## Pagrindiniai apdovanojimai
* Bankoko kino festivalis (2004)
* Čikagos filmų festivalis (2009)
* Damasko filmų festivalis (2009)
* Karlovy Vary filmų festivalis (2003)
* David di Donatello (2003) ir nominacija (1999, 2001, 2005, 2006, 2007, 2010)
* Europos kino apdovanojimas (2003)
* Globo d'oro (1998, 2003 ir 2009) ir nominacija (2001 ir 2010)
* Italijos nacionalinis kino žurnalistų sindikatas (1999, 2003, 2005 ir 2009) ir nominacija (1998, 2001, 2006 ir 2007)
* Venecijos kino festivalis (1998 ir 2005)

## Šaltiniai

## Nuorodos

* IMDb profilis
Raoul Bova

**Raulis Bova** (, g. 1971 m. rugpjūčio 14 d.) – italų aktorius.

## Biografija
Būdamas 16 metų, Raulis tapo Italijos čempionu 100 m plaukimo nugara varžybose, vėliau tarnavo kariuomenėje, po kurios universitete studijavo fiziką, tačiau dėl susidomėjimo aktoryste mokslų nebaigė. Vaidybos jis mokėsi Romoje, Beatrice Bracco mokykloje, yra sukūręs keletą vaidmenų teatro scenoje.

Jau po pirmojo vaidmens kine („Piccolo grande amore“) jis netruko sulaukti pripažinimo ir dėmesio bei tapo vienu populiariausiu jaunosios kartos Italijos kino aktoriumi. Vis tik, nuolat siūlomi žavaus ir seksualaus jaunuolio vaidmenys Rauliu netruko pabosti ir jis savo repertuarą ėmė įvairinti nestandartiniais pasirodymais, pvz., teroristo filme „I cavalieri che fecero l'impresa“, o 1998 m. sukūrė karabinieriaus vaidmenį juostoje „Ultimo“, nors po karo tarnybos ir neišlaikė egzamino, kad galėtų tarnauti policijoje.

Aktorius yra buvęs Giorgio Armani akinių reklamos veidu. 1999 m. jis kartu su  Madonna nusifilmavo „Max Factor“ reklamoje.

„E! Entertainment“ įtrauktas į „2008 World's Sexiest Men“ sąrašą (13 vieta).

2000-2013 m. buvo vedęs veterinarijos gydytoją Chiara Giordano, su kuria susilaukė 3 vaikų: Allesandro Leon, Francesco ir Sophios. Iki tol jis gyveno kartu su aktore Romina Mondello.

2012 m., filmuodamasis juostoje „Immaturi - Il viaggio“ Raulis susipažino su ispanų aktore Rocío Muñoz, su kuria gyvena iki šiol. 2015 m. jie susilaukė dukters Lunos.

## Pagrindiniai apdovanojimai
* David di Donatello – geriausias antrojo plano aktorius (nominacija 1996 ir 2011 m.)
* Globo d'oro – geriausias aktorius (2007 ir 2011 m.)
* Italijos nacionalinis kino žurnalistų sindikatas – geriausias aktorius (nominacija 2011 ir 2013 m.), specialus apdovanojimas (2009 m.)
* Kineo apdovanojimas – geriausias aktorius (nominacija 2008 ir 2012 m.)
* Primavera del Cinema festivalis – geriausias aktorius (2011 m.)

## Šaltiniai

## Nuorodos

* IMDb profilis
Siaubingasis daktaras Orlovas

**Siaubingasis daktaras Orlovas** – režisieriaus Jesus Franco 1962 m. sukurtas juodai baltas siaubo filmas, atnešęs jam pasaulinį pripažinimą, o po 2 metų sulaukęs tęsinio.

## Pagrindiniai aktoriai
: *Aktorius – vaidmuo*
* Hovard Vernon – daktaras Orlovas
* Conrado San Martin – inspektorius Taneris
* Diana Lorys – Vanda/Melisa
* Perla Christal – Arnė
* Maria Silva – Dani
* Mara Laso – Irma
* Richardo Valle – Morfo
* Venancio Muro – Žanas 

## Turinys

Viename iš kabaretų mįslingai ėmė dingti merginos. Policijos inspektoriui Taneriui, kuris imasi bylos, sutinka padėti jo sužadėtinė, kuri kaip jaukas įsidarbina kabarete. Netrukus ji patraukia vieno keisto lankytojo, daktaro Orlovo, dėmesį. Pastarasis kartu su aklu padėjėju Morfu ir žudo moteris, vėliau nuimdamas nuo jų odą, kad galėtų ją persodinti savo subjaurotai seseriai Melisai. Tačiau operacijos su negyvais audiniais nepavyksta ir daktaras nusprendžia, kad jam būtina persodinti odą nuo dar gyvos aukos...